জীবন বিমার টাকা পাইয়ে দেওয়ার নাম করে প্রতারণা ঘটনা সামনে এল সল্টলেকের পূর্বাচলে।  অভিযোগ, মার্চ মাসে সল্টলেকের বাসিন্দা ৭২ বছরের নিভা ব্যানার্জির বাড়িতে বিমাকর্মী পরিচয় দিয়ে ফোন করেন একজন। এই বয়সে নতুন করে বিমা করার প্রশ্নই ওঠে না বলে জানান বৃদ্ধা।
 ওয়েব ডেস্ক : জীবন বিমার টাকা পাইয়ে দেওয়ার নাম করে প্রতারণা ঘটনা সামনে এল সল্টলেকের পূর্বাচলে।  অভিযোগ, মার্চ মাসে সল্টলেকের বাসিন্দা ৭২ বছরের নিভা ব্যানার্জির বাড়িতে বিমাকর্মী পরিচয় দিয়ে ফোন করেন একজন। এই বয়সে নতুন করে বিমা করার প্রশ্নই ওঠে না বলে জানান বৃদ্ধা। উল্টে তাঁর স্বামীর নামে কোনও জীবন বিমা রয়েছে কিনা তা দেখতে অনুরোধ করেন তিনি। এরপর ঠিকানা নিয়ে নিভা ব্যানার্জির বাড়িতে পৌঁছে যায় ওই ব্যক্তি। স্বামীর নামে মোটা অঙ্কের জীবন বিমা করা আছে জানিয়ে বৃদ্ধাকে শর্ত দেওয়া হয় পাঁচটি নতুন জীবন বিমা করালে ওই টাকা ফেরত পাবেন তিনি। এরপরই পাঁচ লক্ষ পনেরো হাজার টাকা ওই বৃদ্ধার ব্যাঙ্ক অ্যাকাউন্ট থেকে তুলে নেওয়া হয়। সল্টলেক সাইবার ক্রাইম শাখায় অভিযোগ দায়ের হলে তিনজনকে গ্রেফতার করে পুলিস। বাজেয়াপ্ত করা হয়েছে তিনটি মোবাইল ফোন।